RE, +: 
procureur en la Seneschaulcée de boullenois et gref- 
fier de ladicte maistrise, avecq lequel auroit esté par 
nous vacqué à l'audition desdicts tesmoings ledict 
jour et le lendemain 4° jour dudict mois et an: et sur 
ce que ledict disque, assisté dudict desmaretz son 
procureur, nous auroit remonstré quil auoit encores 
quelques tesmoings à oÿr fort antyens et valétudy- 
naires qui ne pouuoyent venir ny estre amenez en : 
ceste ville, fut à pied ou à cheual, requerant partant 
quil nous pleust transporter ès lieux et demourances 
desdictz tesmoings pour iceulx oÿr et examyner sur 
les susdictz faictz et articles. Nous, pour les empesche- 
mens et urgens affaires quy nous seroient survenuz, 
Aurions pour ce regard commis et subdélégué maistre 
Guillaume Le Sueur, licentiez ès loix et lieutenant de 
ladicte maistrise pour procedder à l'examen et audi- 
tion de ceulx quy restoyent à oÿr et parachever le 
tout en ensuyvant lJadicte sentence et commission à 
nous adressées. - 
En vertu de quoy Nous, lieutenant susdict et à la 
requeste dudict disque aurions contynué l’assignation 
au villaige de Hesdin l’abbé, au 7° jour dudict mois et 
an, au deuant du grand portail de l’eglise dudict lieu 
et faict delivrer audict disque noz lettres de commis- 
sion pour faire adiourner et comparoir audict lieu tous 
et chascuns les tesmoings que Icelluy disque entendoit 
faire oïr, ad ce deument appellé ledict procureur du 
Roy. Advenu lequel jour nous sommes transportez de 
la ville de Boullongne audict villaige de Hesdin Jabbé, 
distant d’icelle de Fe lieues, assistez. dudict Houl- : 
bronne greffier, prins pour adjoinct, ou estans arriuez 
environ les unze heures du matin, __—. ———. 
